વિપક્ષના નેતા પરેશ ધાનાણીએ લોક સરકાર અંગે જણાવ્યું હતું કે, લોક સરકાર એટલે સરકારી યોજના પક્ષાપક્ષીથી ઉપર ઉઠીને સરળતાથી લોકો સુધી પહોંચાડવાનો છે. ગુજરાતમાં ભાજપના ૨૩ વર્ષના શાસનમાં પ્રજા ત્રાહીમામ પોકારી ઉઠી છે. સામાન્ય લોકો પાસે સરકારના અલગ-અલગ વિભાગાની ફરિયાદ ક્યાં કરવી તેની કોઈ જાણકારી નથી. સરકાર પ્રજાના પ્રશ્નો બાબતે અસંવેદનશીલ બની જવા સાથે પ્રજાનો અવાજ દબાવાઈ રહ્યો છે. આ પરિસ્થિતિમાં લોકોની રજૂઆતોને સરકાર સુધી વિરોધ પક્ષના નેતા 'લોક સરકાર'ની વેબસાઇટના માધ્યમથી પહોંચાડશે. આ માટે રાજ્યમાં વોલન્ટિયર્સ અને ઇન્ચાર્જના સહયોગ અને સંકલનથી લોકો સુધી પહોચવામાં આવશે.